Document ID: 31982R2304

Komisijas Regula (EEK) Nr. 2304/82
(1982. gada 20. augusts),
ar kuru otro reizi groza Regulu (EEK) Nr. 32/82, ar ko paredz nosacījumus par to, kā piešķirt īpašus eksporta atmaksājumus par liellopu gaļu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 18. panta 6. punktu,
tā kā Komisijas Regula (EEK) Nr. 32/82 [2], kurā jaunākie grozījumi izdarīti ar Regulu (EEK) Nr. 752/82 [3], definē nosacījumus par to, kā piešķirt īpašus eksporta atmaksājumus par liellopu gaļu;
tā kā Regula (EEK) Nr. 32/82 nekad nav izslēgusi Padomes 1980. gada 4. marta Regulas (EEK) Nr. 565/80 par eksporta atmaksājumu iepriekšēju avansu attiecībā uz lauksaimniecības produktiem [4] 5. panta noteikumu piemērošanu; tā kā gadījumos, kad piemēro Regulas (EEK) Nr. 565/80 5. panta noteikumus, ir skaidri jānosaka, ka Regulas (EEK) Nr. 32/82 2. panta 2. punktā minētais sertifikāts jāuzrāda muitas iestādēm tad, kad nokārtotas muitas formalitātes produkta novietošanai muitas noliktavā vai brīvās zonas procedūras piemērošanai attiecībā uz to; tā kā tas arī prasa grozīt minēto sertifikātu; tā kā, lai palīdzētu nodrošināt to, ka nenotiek nekāda aizvietošana, jānosaka, ka uz šādiem produktiem nevar attiecināt darbības, kas minētas 4. panta 5. punkta 2., 3. un 4. daļā Komisijas 1980. gada 31. marta Regulā (EEK) Nr. 798/80, ar ko paredz vispārīgus noteikumus, kas jāievēro attiecībā uz eksporta atmaksājumu avansa maksājumiem un pozitīvās kompensācijas summām saistībā ar lauksaimniecības produktiem [5], kurā jaunākie grozījumi izdarīti ar Regulu (EEK) Nr. 1663/81 [6];
tā kā Regulas (EEK) Nr. 32/82 4.a pants nosaka sīki izstrādātus noteikumus par to, kā dalībvalstis informē Komisiju par tās produktu daudzumiem, par kuriem izmaksāti īpaši eksporta atmak sājumi; tā kā minētais pants būtu jāpapildina, paredzot, ka vispirms jāpaziņo par daudzumiem, kas, kā minēts Regulas (EEK) Nr. 565/80 5. pantā, ir novietoti muitas noliktavā vai attiecībā uz tiem ir piemērojama brīvās zonas procedūra;
tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 32/82 ar šo groza šādi:
1. Šādu daļu pievieno 2. panta 2. punktam:
"Tomēr, ja uz produktiem attiecas kārtība, kas paredzēta Padomes Regulas (EEK) Nr. 565/80 5. pantā, tad iepriekšējā daļā minētais sertifikāts jāuzrāda muitas iestādēm tad, kad muitas formalitātes, kas minētas Regulas (EEK) Nr. 798/80 2. panta 1. punktā, ir nokārtotas. Ja piemēro šo daļu, tad darbības, kas minētas Regulas (EEK) Nr. 798/80 4. panta 5. punkta 2., 3. un 4. daļā, atkāpjoties no minētās regulas, nav atļautas."
2. Regulas 4.a pantu aizstāj ar šādu:
"4.a pants
Dalībvalstis, izmantojot teleksu, līdz katra mēneša 25. datumam Komisijai paziņo to produktu daudzumus un pēc iespējas produktu aprakstus, par kuriem iepriekšējā mēnesī, pamatojoties uz sertifikātiem, izmaksāja īpašu kompensāciju vai avansa maksājumu attiecībā uz Regulas (EEK) Nr. 2730/79 25. pantu vai Regulas (EEK) Nr. 565/80 5. pantu."
3. Pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 20. augustā

Labels: 12
3
17